**DĖL SAVIVALDYBĖS TURTO PERDAVIMO**

2020 m. balandžio 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės tarybos 2019 m. rugsėjo 27 d. sprendimu Nr. TS-206 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į 2013 m. gruodžio 18 d. Komisijos reglamentą Nr. [1407(2013)](http://kt.gov.lt/uploads/documents/files/teises_aktai/valstybes_pagalba/bendrosios_isimties_reglamentai/vp_2013-12-18_1407.pdf) dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai, viešosios įstaigos „Plačiajuostis internetas“ 2019 m. gruodžio 16 d. prašymą „Dėl patalpų suteikimo RAIN ryšių komunikacijų mazgo plėtrai“, Lietuvos Respublikos konkurencijos tarybos 2020 m. vasario 17 d. raštą „Dėl valstybės nekilnojamojo turto perdavimo viešajai įstaigai „Plačiajuostis internetas“, Rokiškio rajono savivaldybės taryba nusprendžia:

1. Perduoti laikinai, iki 2030 m. kovo 31 d., neatlygintinai valdyti ir naudotis panaudos pagrindais viešajai įstaigai „Plačiajuostis internetas“ (kodas 30014794, buveinės adresas Sausio 13-osios g. 10, Vilnius) Rokiškio rajono savivaldybei (toliau – Savivaldybė) nuosavybės teise priklausantį, Savivaldybės administracijos patikėjimo teise valdomą nekilnojamąjį turtą – dalį patalpos Nr. 37 (22 kv. m iš 37,47 kv. m), esančios savivaldybės administraciniame pastate, Respublikos g. 94, Rokiškyje (pastato unikalus Nr. 7397-3001-8018, bendras pastato plotas 3766,79 kv. m). Bendra perduodamo turto įsigijimo balansinė vertė 2020 m. kovo 31 d. – 2924,94 Eur, bendra perduodamo turto likutinė vertė 2020 m. kovo 31 d. – 1258,61 Eur, finansavimo šaltinis – savivaldybės biudžeto lėšos.
2. Perduodant šio sprendimo 1 punkte nurodytą turtą panaudos pagrindais suteikiama 3405,8 eurų dydžio valstybės parama, kuri laikoma nereikšminga (*de minimis*) pagalba ir yra teikiama vadovaujantis 2013 m. gruodžio 18 d. Komisijos reglamentu Nr. 1407(2013) dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai.

3. Nustatyti, kad sprendimo 1 punkte nurodytas turtas skirtas RAIN ryšių komunikacijų mazgo plėtrai.

3. Pritarti Savivaldybės turto panaudos sutarčiai (pridedama)

4. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO“ AIŠKINAMASIS RAŠTAS**

2020 m. balandžio 10 d.

Rokiškis

**Parengto sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį Savivaldybės administracijos patikėjimo teise valdomą nekilnojamąjį turtą – dalį patalpos Nr. 37 (22 kv. m iš 37,47 kv. m), esančios Respublikos g. 94, Rokiškyje, neatlygintinai valdyti ir naudotis panaudos pagrindais viešajai įstaigai „Plačiajuostis internetas“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, 2013 m. gruodžio 18 d. Komisijos reglamentas Nr. [1407(2013)](http://kt.gov.lt/uploads/documents/files/teises_aktai/valstybes_pagalba/bendrosios_isimties_reglamentai/vp_2013-12-18_1407.pdf) dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai 2019-09-27 Rokiškio rajono savivaldybės tarybos sprendimu Nr. TS-206 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.**

Projekto „Kaimiškųjų vietovių informacinių technologijų plačiajuosčio ryšio tinklo RAIN plėtra“ metu Rokiškio rajono savivaldybės administracija yra suteikusi galimybę Rokiškio rajono savivaldybės administraciniame pastate, Respublikos g. 94, Rokiškis, bendros serverinės patalpose pastatyti šviesolaidinių kabelių linijų infrastruktūros mazgą, kuris kartu su pastatyta šviesolaidinių kabelių linija Rokiškio rajone užtikrina galimybę teikti didmenines plačiajuosčio ryšio paslaugas kaimiškose vietovėse, tuo pačiu elektroninių ryšių operatoriams teikti kokybiškas ir už prieinamą kainą mažmenines paslaugas galutiniams vartotojams.

Lietuvos Respublikos susisiekimo ministerija kartu su partnere viešąja įstaiga „Plačiajuostis internetas“, kurios vienintelis dalininkas yra LR Susisiekimo ministerija, 2005-2008 m. įgyvendino projektą „Kaimiškųjų vietovių informacinių technologijų plačiajuostis tinklas RAIN“, 2009-2015 m. projektą „Kaimiškųjų vietovių informacinių technologijų plačiajuosčio ryšio tinklo RAIN plėtra“ (RAIN-2), 2014-2015 m. „Plačiajuosčio ryšio infrastruktūros plėtra kaimo vietovėse“ (PRIP), 2016-2018 m. „Parama plačiajuosčio ryšio infrastruktūrai (II etapas) (PRIP-2)“, nuo 2018 m. pradėjo įgyvendinti projektą „Naujos kartos interneto prieigos infrastruktūros plėtra“ .

Viešosios įstaigos „Plačiajuostis internetas“ vienintelis dalininkas – LR Susisiekimo ministerija. Įstaigos tikslas – tenkinti viešuosius interesus (Juridinio asmens įstatų kopija pridedama, 8.1 punktas). Įstaiga yra viešojo sektoriaus subjektas.

VšĮ ,,Plačiajuostis internetas“ Savivaldybės turto panaudos 2016 m. gegužės 27 d. sutartimi Nr. DS-323 buvo perduotos patalpos Rokiškio rajono savivaldybės administracijos seniūnijų patalpose, kuriose įrengti šviesolaidinių kabelių linijų infrastruktūros mazgai, sueinantys į vieną šviesolaidinių kabelių linijų bei komunikacijų mazgą, esantį Respublikos g. 94, Rokiškio m.

Europos Komisija savo sprendimuose[[1]](#footnote-2) pripažino, kad VšĮ „Plačiajuostis internetas” skiriamas finansavimas RAIN projektams įgyvendinti laikytinas valstybės pagalba. Atsižvelgiant į tai, turto neatlygintinas perdavimas veikloms, kurios numatytos Europos Komisijos sprendimuose, vykdyti yra vertinamas kaip valstybės pagalba, nes šiuo atveju skiriasi tik paramos forma[[2]](#footnote-3).

VšĮ „Plačiajuostis internetas“ perduodant šiame sprendime nurodytą turtą panaudos pagrindais bus suteikiama 3405,8 eurų dydžio valstybės parama, kuri laikoma nereikšminga (*de minimis*) pagalba ir yra teikiama vadovaujantis 2013 m. gruodžio 18 d. Komisijos reglamentu Nr. 1407(2013) dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai. (VšĮ „Plačiajuostis internetas” suteiktos Valstybės pagalbos (*de minimis*) registro išrašas pridedamas.

Bendroji nereikšminga (*de minimis*) pagalba yra bendruoju subsidijos ekvivalentu išreiškiama nereikšminga *(de minimis)* pagalba, ne didesnė kaip 200 000 Eur (du šimtai tūkstančių eurų) vienam ūkio subjektui per trejus finansinius metus, kaip apibrėžta 2013 m. gruodžio 18 d. Komisijos reglamente (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – Reglamentas (ES) Nr. 1407/2013).

Apskaičiuotas valstybės paramos dydis lygus savivaldybės turto perduodamo panaudos pagrindais VšĮ „Plačiajuostis internetas“ nuomos kainai.

Projekto rengėjas nenustatė galimo poveikio konkurencijai, priėmus šį sprendimą.

Projekto rengėjo atliktas Poveikio konkurencijai ir atitikties valstybės pagalbos reikalavimams vertinimas pridedamas.

**Galimos pasekmės, priėmus siūlomą tarybos sprendimo projektą:**

**teigiamos** – užtikrinta galimybę teikti didmenines plačiajuosčio ryšio paslaugas kaimiškose vietovėse, tuo pačiu elektroninių ryšių operatoriams teikti kokybiškas ir už prieinamą kainą mažmenines paslaugas galutiniams vartotojams;

**neigiamos** – nebus.

**Kokia sprendimo nauda Rokiškio rajono gyventojams.**

Rajono gyventojams bus užtikrinamas interneto ryšio paslaugos.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė

1. Europos Komisijos 2009 m. liepos 17 d. sprendimas *„Lietuva Kaimiškųjų vietovių informacinių technologijų plačiajuosčio tinklo plėtra“* Nr. 183/2009 – Lietuva; Europos Komisijos 2012 m. gegužės 16 d. sprendimas *„Kaimiškųjų vietovių informacinių technologijų plačiajuosčio tinklo plėtra – Pakeitimas“* SA.34166 (2012/N) – Lietuva; Europos Komisijos 2013 m. gegužės 13 d. sprendimas *„Kaimiškųjų vietovių informacinių technologijų plačiajuosčio tinklo plėtra – Pakeitimas“* SA.36132 (2013/N) – Lietuva; Europos Komisijos 2018 m. spalio 12 d. sprendimas *„Development of Next Generation Access Infrastructure – RAIN 3“* SA.49614 (2018/N) – Lithuania. [↑](#footnote-ref-2)
2. Europos Komisijos sprendimuose parama Įstaigai skiriama subsidijų formą, o Sprendimo projektu numatoma paramą skirti neatlygintinai perduodant valdyti savivaldybei priklausantį turtą. [↑](#footnote-ref-3)